MUFUTI wa Uganda Sheikh Shaban Ramathan Mubajje akunze Abasiraamu mu bitundu by'eggwanga ebyenjawulo okusigala mu kifaananyi kya Allah nga bwegubadde mu kisiibo.
Mufuti abadde mu kusaala Iddi mu muzikiti e Kampalamukadde oluvannyuma lw’Abasiraamu okumalako ekisiibo era akubirizza Abasiraamu okusigala nga beeyisa nga bwe babadde mu kisiibo ng’agamba nti balina okujjumbira okuyamba abantu nga batoola ‘’zaka’’ n’okubayaba mu ngeri endala yonna.
Mungeri y'emu akunze Abasiraamu okukuuma emirembe n’okulwanyisa omuntu yenna abawulayawula n’abasaba n’okusabira emirembe mu ggwanga n’amawanga ga Buwarabu.
Mubajje era avumiridde ettemu erikudde ejjembe mu bitundu by'eggwanga ebyenjawulo nga litwaliramu abantu ba bulijjo ba saalumanya n’asaba gavumenti ewe ebitingole by’ebyokwerinda obuyambi obumala okwang’anga abatemu.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn eng_Latn